[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 4.11.2009

COM(2009)616 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ

ΕΥΡΩΠΑΪΚΟ ΤΑΜΕΙΟ ΑΝΑΠΤΥΞΗΣ (ΕΤΑ)Εκτίμηση των αναλήψεων υποχρεώσεων, των πληρωμών και των συνεισφορών που θα πρέπει να καταβάλουν τα κράτη μέλη για τα οικονομικά έτη 2009 έως 2013

Εισαγωγή

Σύμφωνα με το άρθρο 7, παράγραφοι 1 και 5 της εσωτερικής συμφωνίας[1], η Επιτροπή παρουσιάζει στο παρόν έγγραφο τις εκτιμήσεις για τις αναλήψεις υποχρεώσεων, τις πληρωμές και τις συνεισφορές για την περίοδο 2009-2013, λαμβάνοντας υπόψη τις προβλέψεις της ΕΤΕπ (Ευρωπαϊκή Τράπεζα Επενδύσεων) σχετικά με την επενδυτική διευκόλυνση.

Από την έναρξη ισχύος του 9ου ΕΤΑ (Ευρωπαϊκό Ταμείο Ανάπτυξης) το 2003, οι συνεισφορές για τα μέσα που διαχειρίζεται η ΕΤΕπ (επενδυτική διευκόλυνση και επιδοτήσεις επιτοκίου), καταβάλλονται απευθείας από τα κράτη μέλη στην ΕΤΕπ. Η παρούσα ανακοίνωση προβαίνει κατά συνέπεια σε σαφή διαχωρισμό μεταξύ, αφενός, των κεφαλαίων που διαχειρίζεται η ΕΤΕπ στο πλαίσιο του 9ου και του 10ου ΕΤΑ και, αφετέρου, των κεφαλαίων που διαχειρίζεται η Επιτροπή.

Όπως και στο παρελθόν, το παρόν έγγραφο περιλαμβάνει κατά βάση πίνακες οι οποίοι συνοδεύονται από ορισμένα σχόλια προς διευκόλυνση της ορθής τους ερμηνείας.

Το ακόλουθο γράφημα παρέχει μια γενική εικόνα της εξέλιξης των αναλήψεων υποχρεώσεων και των πληρωμών (Επιτροπή[2] και ΕΤΕπ). Από αυτό προκύπτει με σαφήνεια η ανοδική διαρθρωτική τάση των πληρωμών από το 2000 και μετά.

[pic]

- αναλήψεις υποχρεώσεων ― πληρωμές

1. Πρόβλεψεισ δημοσιονομικησ εκτέλεσης για τα έτη 2009 και 2010

Η Επιτροπή και η ΕΤΕπ έχουν επικαιροποιήσει, για καθεμία από τις χώρες ΑΚΕ[3] και τις ΥΧΕ[4], τις προβλέψεις των αναλήψεων υποχρεώσεων και των πληρωμών για τα έτη 2009 και 2010. Το αποτέλεσμα και το ποσό των συνεισφορών που απαιτούνται για τη χρηματοδότηση του ΕΤΑ απεικονίζονται στα παραρτήματα 1 έως 3, όπου συγκρίνονται με τα αριθμητικά στοιχεία που παρατίθενται στην ανακοίνωση του Ιουνίου 2009[5].

Στις αρχές του 2009, η Επιτροπή αντικατέστησε το ηλεκτρονικό σύστημα λογιστικής του ΕΤΑ με ένα νέο σύστημα ανάλογο με το πρόγραμμα που χρησιμοποιείται για τον γενικό προϋπολογισμό.

Η ΕΤΕπ υπογραμμίζει ότι η εκτίμηση του υπολοίπου στα τέλη του οικονομικού έτους 2009 βασίζεται κυρίως σε πρόβλεψη των πληρωμών εξόφλησης κεφαλαίου και τόκων, σημαντικό μέρος των οποίων καθίσταται απαιτητό στα μέσα Δεκεμβρίου. Οι εν λόγω πληρωμές εξόφλησης είναι απρόβλεπτες και ενδέχεται να καταβληθούν πρόωρα ή με καθυστέρηση.

Σύμφωνα με το άρθρο 57 παράγραφος 4 του δημοσιονομικού κανονισμού για το 10ο ΕΤΑ[6], οι προβλέψεις αυτές θα αναθεωρηθούν στην ανακοίνωση του Ιουνίου 2010.

2. Οικονομικά έτη 2009 έως 2013

Υπενθυμίζεται ότι το περιθώριο σφάλματος των μεσοπρόθεσμων εκτιμήσεων είναι υψηλό.

Μετά την έναρξη ισχύος του 10ου ΕΤΑ, η Επιτροπή υποχρεούται να προτείνει ένα ανώτατο όριο για το ετήσιο ποσό των συνεισφορών του οικονομικού έτους ν+2, και συγκεκριμένα του έτους 2011[7]. Τα ποσά που προτείνονται για την ΕΤΕπ και την Επιτροπή ανέρχονται αντίστοιχα σε 220 και 3 950 εκατ. ευρώ.

Στον ακόλουθο πίνακα απεικονίζεται το αποτέλεσμα των προβλέψεων για την περίοδο 2009–2013. Όσον αφορά την ΕΤΕπ, η σχετικά μεγάλη απόκλιση μεταξύ των πληρωμών και των συνεισφορών οφείλεται στο γεγονός ότι, από το 2007, μέρος των πληρωμών χρηματοδοτείται από πληρωμές εξόφλησης δανείων.

Προβλέψεις αναλήψεων υποχρεώσεων, πληρωμών και συνεισφορών για τα έτη 2009-2013 ( σε εκατ. EUR)

2009 | 2010 | 2011 | 2012 | 2013 |

Αναλήψεις υποχρεώσεων |

Επιτροπή | 3351 | 3704 | 3750 | 3750 | 3200 |

ΕΤΕπ | 485 | 500 | 500 | 550 | 470 |

Πληρωμές |

Επιτροπή | 3298 | 3601 | 4000 | 4100 | 4200 |

ΕΤΕπ | 330 | 410 | 430 | 430 | 370 |

Συνεισφορές |

Επιτροπή | 3300 | 3500 | 3950 | 4000 | 4100 |

ΕΤΕπ | 145 | 240 | 220 | 210 | 200 |

ΠΑΡΑΡΤΗΜΑ 1 – Προβλεπόμενες αναλήψεις υποχρεώσεων για το 2009, το 2010 και το 2011 ( σε εκατ. EUR )

[pic]

*): Συμπεριλαμβάνονται ορισμένες δαπάνες στήριξης, ιδίως των κοινών οργάνων και της Γραμματείας ΑΚΕ

ΠΑΡΑΡΤΗΜΑ 2 – Προβλεπόμενες πληρωμές για το 2009 και το 2010 ( σε εκατ. EUR )

[pic]

Ακαθάριστες πληρωμές, δηλαδή χωρίς αφαίρεση των εισπράξεων.

*Συμπεριλαμβανομένων των επιδοτήσεων επιτοκίου που συνδέονται με παλαιότερα ΕΤΑ

ΠΑΡΑΡΤΗΜΑ 3 - Εκτιμώμενη δημοσιονομική κατάσταση για τα έτη 2009, 2010 και 2011[8] (σε εκατ. EUR)

[pic]

*COM(2009) 310 τελικό της 29.6.2009.

ΠΑΡΑΡΤΗΜΑ 4 – Συνεισφορές των κρατών μελών στο ΕΤΑ για το 2009 ( σε EUR )

[pic]

ΠΑΡΑΡΤΗΜΑ 5 – Συνεισφορές των κρατών μελών στο ΕΤΑ για το 2010 ( σε EUR )

[pic]

[1] Εσωτερική συμφωνία μεταξύ των αντιπροσώπων των κυβερνήσεων των κρατών μελών, συνελθόντων στο πλαίσιο του Συμβουλίου σχετικά με τη χρηματοδότηση των ενισχύσεων της Κοινότητας στο πλαίσιο του πολυετούς χρηματοδοτικού πλαισίου για την περίοδο 2008-2013 βάσει της συμφωνίας εταιρικής σχέσης ΑΚΕ-ΕΚ, καθώς και για τη χορήγηση χρηματοδοτικής ενίσχυσης στις υπερπόντιες χώρες και εδάφη για τα οποία ισχύουν οι διατάξεις του τέταρτου μέρους της συνθήκης ΕΚ, ΕΕ L 247 της 9.9.2006, σ. 32.

[2] Τα ποσά των αναλήψεων υποχρεώσεων και των πληρωμών που παρατίθενται στην παρούσα ανακοίνωση της Επιτροπής είναι «ακαθάριστα», δηλαδή δεν έχει γίνει αφαίρεση των αποδεσμεύσεων και των εισπράξεων.

[3] Χώρες της Αφρικής, της Καραϊβικής και του Ειρηνικού.

[4] Υπερπόντιες χώρες και εδάφη.

[5] COM(2009) 310 τελικό της 29.06.2009. Τα αριθμητικά στοιχεία για την επενδυτική διευκόλυνση παρέχονται από την ΕΤΕπ και περιλαμβάνονται στην παρούσα ανακοίνωση.

[6] ΕΕ L 78 της 19.3.2008, σ. 1.

[7] Άρθρο 7 της εσωτερικής συμφωνίας (βλ. παραγράφους 1-4).

[8] Κεφάλαια διαθέσιμα για επιχειρησιακούς σκοπούς.